CELEX: 32012D0705(01)
Language: el
Date: 2012-07-04 00:00:00
Title: Εκτελεστική απόφαση της Επιτροπής, της 4ης Ιουλίου 2012 , σχετικά με τη χρηματοδότηση για το έτος 2012 δραστηριοτήτων στον κτηνιατρικό τομέα που συνδέονται με την πολιτική της Ευρωπαϊκής Ένωσης στον τομέα της πληροφόρησης και με τη στήριξη διεθνών οργανισμών, με διάφορα μέτρα αναγκαία για την εξασφάλιση της εφαρμογής του κανονισμού (ΕΚ) αριθ. 882/2004 και με την εκπόνηση δοκιμαστικού σχεδίου σχετικά με ένα συντονισμένο ευρωπαϊκό δίκτυο για την καλή διαβίωση των ζώων

5.7.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 197/8
            
         ΕΚΤΕΛΕΣΤΙΚΉ ΑΠΌΦΑΣΗ ΤΗΣ ΕΠΙΤΡΟΠΉΣ
   της 4ης Ιουλίου 2012
   σχετικά με τη χρηματοδότηση για το έτος 2012 δραστηριοτήτων στον κτηνιατρικό τομέα που συνδέονται με την πολιτική της Ευρωπαϊκής Ένωσης στον τομέα της πληροφόρησης και με τη στήριξη διεθνών οργανισμών, με διάφορα μέτρα αναγκαία για την εξασφάλιση της εφαρμογής του κανονισμού (ΕΚ) αριθ. 882/2004 και με την εκπόνηση δοκιμαστικού σχεδίου σχετικά με ένα συντονισμένο ευρωπαϊκό δίκτυο για την καλή διαβίωση των ζώων
   2012/C 197/04
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, για τη θέσπιση του δημοσιονομικού κανονισμού που εφαρμόζεται στο γενικό προϋπολογισμό των Ευρωπαϊκών Κοινοτήτων (1) (στο εξής ο «δημοσιονομικός κανονισμός»), και ιδίως τα άρθρα 49 παράγραφος 6 στοιχείο α) και 75,
   Έχοντας υπόψη την απόφαση 2009/470/ΕΚ του Συμβουλίου, της 25ης Μαΐου 2009, σχετικά με ορισμένες δαπάνες στον κτηνιατρικό τομέα (2), και ιδίως τα άρθρα 20, 23 και 27,
   Έχοντας υπόψη τον κανονισμό (ΕΚ) αριθ. 882/2004 του Ευρωπαϊκού Κοινοβουλίου και του Συμβουλίου, της 29ης Απριλίου 2004, για τη διενέργεια επισήμων ελέγχων της συμμόρφωσης προς τη νομοθεσία περί ζωοτροφών και τροφίμων και προς τους κανόνες για την υγεία και την καλή διαβίωση των ζώων (3) και ιδίως το άρθρο 66 παράγραφος 1 στοιχείο γ),
   Εκτιμώντας τα ακόλουθα:
   
               (1)
            
            
               Σύμφωνα με το άρθρο 75 του δημοσιονομικού κανονισμού και το άρθρο 90 παράγραφος 1 των κανόνων εφαρμογής, της ανάληψης δαπάνης από τον προϋπολογισμό της Ευρωπαϊκής Ένωσης προηγείται απόφαση χρηματοδότησης που καθορίζει τα ουσιώδη στοιχεία της ενέργειας που συνεπάγεται δαπάνη και εκδίδεται από το όργανο ή από τις αρχές τις οποίες έχει εξουσιοδοτήσει το όργανο.
            
         
               (2)
            
            
               Ο κανονισμός (ΕΚ, Ευρατόμ) αριθ. 2342/2002, της 23ης Δεκεμβρίου 2002, για τη θέσπιση των κανόνων εφαρμογής του κανονισμού (EK, Ευρατόμ) αριθ. 1605/2002 του Συμβουλίου, για τη θέσπιση του δημοσιονομικού κανονισμού που εφαρμόζεται στο γενικό προϋπολογισμό των Ευρωπαϊκών Κοινοτήτων (4) (στο εξής οι «κανόνες εφαρμογής») προσδιορίζει το βαθμό λεπτομέρειας που θεωρείται επαρκής για την περιγραφή του πλαισίου που καθορίζεται από μια απόφαση χρηματοδότησης.
            
         
               (3)
            
            
               Σύμφωνα με το άρθρο 110 του δημοσιονομικού κανονισμού, πρέπει να εγκριθεί ετήσιο πρόγραμμα εργασίας για τις επιδοτήσεις.
            
         
               (4)
            
            
               Είναι αναγκαίο να καταρτιστεί πρόγραμμα εργασίας για τις δραστηριότητες της Ευρωπαϊκής Ένωσης στον κτηνιατρικό τομέα που συνδέονται με την πολιτική πληροφόρησης, τη στήριξη διεθνών οργανισμών και την εισαγωγή της πληροφορικής στις κτηνιατρικές διαδικασίες.
            
         
               (5)
            
            
               Δεδομένου ότι το πρόγραμμα εργασίας στα παραρτήματα αποτελεί ένα επαρκώς αναλυτικό πλαίσιο κατά την έννοια του άρθρου 90 παράγραφοι 2 και 3 του κανονισμού (ΕΚ, Ευρατόμ) αριθ. 2342/2002 της Επιτροπής, η παρούσα απόφαση συνιστά απόφαση χρηματοδότησης για τις δαπάνες που προβλέπονται στο πρόγραμμα εργασίας για τις επιδοτήσεις και τις δημόσιες συμβάσεις.
            
         
               (6)
            
            
               Σύμφωνα με το άρθρο 22 της απόφασης 2009/470/ΕΚ, η Ένωση μπορεί να αναλαμβάνει ή να ενισχύει τα κράτη μέλη ή διεθνείς οργανώσεις για να αναλαμβάνουν τις τεχνικές και επιστημονικές ενέργειες που είναι αναγκαίες για την ανάπτυξη της νομοθεσίας της Ένωσης στον κτηνιατρικό τομέα και για την ανάπτυξη επιμόρφωσης και κατάρτισης σε κτηνιατρικά θέματα.
            
         
               (7)
            
            
               Το άρθρο 19 της απόφασης 2009/470/ΕΚ ορίζει ότι η Ένωση συμμετέχει οικονομικά στη διαμόρφωση μιας πολιτικής πληροφόρησης στον τομέα της υγείας των ζώων, της καλής διαβίωσης των ζώων και της ασφάλειας των τροφίμων σε προϊόντα ζωικής προέλευσης, η οποία περιλαμβάνει τη διεξαγωγή των αναγκαίων μελετών για την προετοιμασία και την ανάπτυξη νομοθεσίας στον τομέα της καλής διαβίωσης των ζώων.
            
         
               (8)
            
            
               Το άρθρο 19 στοιχείο α) περίπτωση i) της απόφασης 2009/470/ΕΚ ορίζει ότι η Ένωση συμμετέχει οικονομικά στη συγκέντρωση και την αποθήκευση όλων των πληροφοριών που αφορούν τη νομοθεσία της Ένωσης για την υγεία των ζώων, την καλή διαβίωση των ζώων και την ασφάλεια των τροφίμων σε προϊόντα ζωικής προέλευσης.
            
         
               (9)
            
            
               Απαιτείται χρηματοδοτική συμμετοχή προκειμένου να καταστεί διαθέσιμη σε όλα τα κράτη μέλη η διαδραστική βάση δεδομένων κτηνιατρικής νομοθεσίας (Vetlex) που είχε δημιουργηθεί αρχικά για τις υποψήφιες χώρες, τις δυνάμει υποψήφιες χώρες και τις χώρες που συμμετέχουν στην πρωτοβουλία Ευρωπαϊκή Πολιτική Γειτονίας.
            
         
               (10)
            
            
               Τα προηγούμενα έτη καθιερώθηκαν δραστηριότητες επικοινωνίας με σκοπό την προώθηση των θεμάτων που άπτονται της υγείας των ζώων και των αρχών της στρατηγικής σχετικά με την υγεία των ζώων στους ενδιαφερόμενους φορείς, τις οργανώσεις και την κοινωνία στο σύνολό της. Είναι σκόπιμο οι εν λόγω δραστηριότητες επικοινωνίας, καθώς και οι οριζόντιες δραστηριότητες, να εξακολουθήσουν να διεξάγονται το 2012.
            
         
               (11)
            
            
               Το άρθρο 27 της απόφασης 2009/470/ΕΚ του Συμβουλίου προβλέπει χρηματοδοτική συμμετοχή της Ένωσης για την υλοποίηση εθνικών προγραμμάτων εξάλειψης / επιτήρησης. Σύμφωνα με το ίδιο άρθρο, η Επιτροπή αξιολογεί τα εν λόγω προγράμματα. Προκειμένου να παρέχει ένα πρόσθετο εργαλείο, εξωτερική τεχνική βοήθεια θα προβεί σε προαξιολόγηση των εν λόγω προγραμμάτων που υποβάλλονται για το 2013.
            
         
               (12)
            
            
               Ο κανονισμός (ΕΚ) αριθ. 882/2004 θεσπίζει κανόνες για τη διεξαγωγή επίσημων ελέγχων επαλήθευσης της συμμόρφωσης με τους κανόνες που έχουν στόχο, ιδίως, την πρόληψη, την εξάλειψη ή τη μείωση σε αποδεκτά επίπεδα των κινδύνων για τον άνθρωπο και τα ζώα, είτε άμεσα είτε μέσω του περιβάλλοντος, καθώς και τη διασφάλιση θεμιτών πρακτικών στο εμπόριο ζωοτροφών και τροφίμων και την προστασία των συμφερόντων των καταναλωτών, συμπεριλαμβανομένης της επισήμανσης των ζωοτροφών και των τροφίμων και άλλων μορφών ενημέρωσης των καταναλωτών.
            
         
               (13)
            
            
               Σύμφωνα με το άρθρο 66 παράγραφος 1 στοιχείο γ) του κανονισμού (ΕΚ) αριθ. 882/2004, οι πιστώσεις που απαιτούνται για τη χρηματοδότηση άλλων μέτρων αναγκαίων για την εξασφάλιση της εφαρμογής του παρόντος κανονισμού εγκρίνονται για κάθε έτος στο πλαίσιο της διαδικασίας του προϋπολογισμού. Τα μέτρα που αναφέρονται στο άρθρο 66 περιλαμβάνουν ιδίως την οργάνωση μελετών, τη δημοσίευση πληροφοριών και τη διοργάνωση συνεδριάσεων και διασκέψεων.
            
         
               (14)
            
            
               Στις εκθέσεις του Γραφείου Τροφίμων και Κτηνιατρικών Θεμάτων σχετικά με επιθεωρήσεις που διενεργήθηκαν κατά την περίοδο 2007-2011 και με επίσημους ελέγχους στα κράτη μέλη για τις ύλες που έρχονται σε επαφή με τρόφιμα επισημάνθηκαν ορισμένα μειονεκτήματα. Ιδιαίτερα, εντοπίσθηκαν αδυναμίες όσον αφορά την εκτελεστικότητα των γενικών απαιτήσεων ασφαλείας και ορθής παρασκευαστικής πρακτικής στους ανωτέρω τομείς για τους οποίους κανένα ειδικό μέτρο της ΕΕ δεν έχει θεσπισθεί («μη εναρμονισμένοι τομείς»). Ως εκ τούτου, προβλέπεται να πραγματοποιηθεί το 2012 μελέτη για να εξεταστεί ποιες συγκεκριμένες διατάξεις θα ήταν αναγκαίες σε επίπεδο ΕΕ για να βελτιωθεί η εκτελεστότητα των γενικών απαιτήσεων ασφαλείας και για να παρέχονται στοιχεία των οικονομικών, κοινωνικών και περιβαλλοντικών επιπτώσεών τους (καθώς και του διοικητικού φόρτου).
            
         
               (15)
            
            
               Μια ανακοίνωση σχετικά με τον έλεγχο των τροφίμων και των ζωοτροφών δεν μπορεί πάντοτε να αφορά ένα συγκεκριμένο θέμα. Ως εκ τούτου, είναι σκόπιμο να προβλεφθούν ορισμένοι πόροι για οριζόντιες δραστηριότητες επικοινωνίας που έχουν σχέση με αυτό.
            
         
               (16)
            
            
               Σ’ ολόκληρη την τροφική αλυσίδα, μια σειρά κινδύνων απειλεί την παροχή ασφαλών και υγιεινών τροφίμων στους καταναλωτές της ΕΕ. Προβλέπεται μια μελέτη για το 2012 με σκοπό τον προσδιορισμό τους σε ολόκληρη την τροφική αλυσίδα, την ανάπτυξη και την αξιολόγηση μελλοντικών υποθετικών εξελίξεων και τον καθορισμό πολιτικών για την αντιμετώπισή τους.
            
         
               (17)
            
            
               Το άρθρο 13 της Συνθήκης για τη λειτουργία της Ευρωπαϊκής Ένωσης (5) απαιτεί από την Ένωση και τα κράτη μέλη να λαμβάνουν πλήρως υπόψη τους τις απαιτήσεις καλής διαβίωσης των ζώων ως ευαίσθητων όντων κατά τη διαμόρφωση και την εφαρμογή κάποιας πολιτικής της Ένωσης. Ως εκ τούτου, κρίνεται σκόπιμη η χρηματοδότηση δοκιμαστικού σχεδίου που θα συμβάλει στο να βοηθήσει τα κράτη μέλη και τα ενδιαφερόμενα μέρη κατά την εφαρμογή των κανόνων της Ένωσης σχετικά με την καλή διαβίωση των ζώων.
            
         
               (18)
            
            
               Ο κανονισμός (ΕΚ) αριθ. 1099/2009 του Συμβουλίου, της 24ης Σεπτεμβρίου 2009, για την προστασία των ζώων κατά τη θανάτωσή τους (6) απαιτεί από τα κράτη μέλη στο άρθρο 20 να μεριμνούν ώστε να υπάρχει επιστημονική στήριξη για να βοηθούνται οι αρμόδιες αρχές παρέχοντας επιστημονική, τεχνική και εκπαιδευτική εμπειρογνωμοσύνη προκειμένου να διευκολύνεται η εφαρμογή της νομοθεσίας για την καλή διαβίωση των ζώων. Κρίνεται σκόπιμο να αναπτυχθεί ένα δοκιμαστικό σχέδιο για την εξασφάλιση καλύτερου συντονισμού μεταξύ των εθνικών ενεργειών τεχνικής υποστήριξης που πρόκειται να καθιερωθούν για την εφαρμογή του κανονισμού (ΕΚ) αριθ. 1099/2009 πριν από το 2013.
            
         
               (19)
            
            
               Η ανακοίνωση της Επιτροπής προς το Ευρωπαϊκό Κοινοβούλιο, το Συμβούλιο και την Ευρωπαϊκή Οικονομική και Κοινωνική Επιτροπή σχετικά με την στρατηγική της Ευρωπαϊκής Ένωσης για την προστασία και την καλή διαβίωση των ζώων 2012-2015 (7) προβλέπει επίσης την δυνατότητα για τη δημιουργία ευρωπαϊκού δικτύου κέντρων αναφοράς, τα οποία θα μπορούσαν να εξασφαλίζουν ότι οι αρμόδιες αρχές λαμβάνουν συνεκτικές και ομοιόμορφες τεχνικές πληροφορίες σχετικά με τον τρόπο με τον οποίο πρέπει να εφαρμόζεται η νομοθεσία της ΕΕ, ιδίως στο πλαίσιο δεικτών καλής διαβίωσης των ζώων που βασίζονται στα αποτελέσματα. Ενδείκνυται, ως εκ τούτου, να προωθήσει η Ένωση ένα δοκιμαστικό σχέδιο, έτσι ώστε να αξιολογηθεί η εφικτότητα και η αποτελεσματικότητα ενός τέτοιου δικτύου πριν να προταθεί μελλοντική νομοθεσία.
            
         
               (20)
            
            
               Κρίνεται σκόπιμο να διατηρηθεί η χρηματοδότηση από την Ένωση για το εν λόγω δοκιμαστικό σχέδιο. Στο γενικό προϋπολογισμό της Ευρωπαϊκής Ένωσης για το 2012, η αρμόδια για τον προϋπολογισμό αρχή διέθεσε 1 000 000 ευρώ σε ένα δοκιμαστικό σχέδιο για ένα συντονισμένο ευρωπαϊκό δίκτυο για την καλή διαβίωση των ζώων.
            
         
               (21)
            
            
               Η παρούσα απόφαση χρηματοδότησης μπορεί επίσης να καλύπτει την καταβολή τόκων υπερημερίας βάσει του άρθρου 83 του δημοσιονομικού κανονισμού και του άρθρου 106 παράγραφος 5 των κανόνων εφαρμογής.
            
         
               (22)
            
            
               Για την εφαρμογή της παρούσας απόφασης είναι σκόπιμο να δοθεί ο ορισμός του όρου «ουσιώδης μεταβολή» κατά την έννοια του άρθρου 90 παράγραφος 4 των κανόνων εφαρμογής.
            
         
               (23)
            
            
               Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   
      ΤΙΤΛΟΣ I
   
   
      Πρόγραμμα εργασίας για την εφαρμογή της απόφασης 2009/470/ΕΚ του Συμβουλίου
   
   Άρθρο 1
   Το ετήσιο πρόγραμμα εργασίας για την εφαρμογή των άρθρων 20, 23 και 27 της απόφασης 2009/470/ΕΚ του Συμβουλίου, όπως ορίζεται στο παράρτημα Ι, εγκρίνεται.
   Άρθρο 2
   Η μέγιστη συνεισφορά που εγκρίνεται με τον παρόντα τίτλο για την εφαρμογή του προγράμματος καθορίζεται σε 3 254 600 ευρώ, που θα διατεθούν από τη γραμμή 17 04 02 01 του γενικού προϋπολογισμού της Ευρωπαϊκής Ένωσης για το 2012.
   Άρθρο 3
   Η εκτέλεση του προϋπολογισμού όσον αφορά τα καθήκοντα που σχετίζονται με το σημείο 2 του παραρτήματος I δύναται να ανατεθεί στον κατωτέρω διεθνή οργανισμό, ο οποίος εφαρμόζει πρότυπα τα οποία προσφέρουν εγγυήσεις ισοδύναμες προς τα διεθνώς αποδεκτά πρότυπα όσον αφορά τις διαδικασίες λογιστικής του, λογιστικού του ελέγχου, εσωτερικού του ελέγχου και προμηθειών του: Παγκόσμιος Οργανισμός για την Υγεία των Ζώων (OIE).
   
      ΤΙΤΛΟΣ II
   
   
      Πρόγραμμα εργασίας για την εφαρμογή του κανονισμού (ΕΚ) αριθ. 882/2004 του Συμβουλίου
   
   Άρθρο 4
   Το ετήσιο πρόγραμμα εργασίας για την εφαρμογή του άρθρου 66 παράγραφος 1 στοιχείο γ), όπως ορίζεται στο παράρτημα ΙΙ, εγκρίνεται.
   Άρθρο 5
   Η μέγιστη συνεισφορά που εγκρίνεται με τον παρόντα τίτλο για την εφαρμογή του προγράμματος καθορίζεται σε 277 650 ευρώ, που θα διατεθούν από τη γραμμή 17 04 07 01 του γενικού προϋπολογισμού της Ευρωπαϊκής Ένωσης για το 2012.
   
      ΤΙΤΛΟΣ III
   
   
      Δοκιμαστικό σχέδιο για ένα συντονισμένο ευρωπαϊκό δίκτυο για την καλή διαβίωση των ζώων
   
   Άρθρο 6
   Το δοκιμαστικό σχέδιο, όπως ορίζεται στο παράρτημα ΙΙΙ, εγκρίνεται.
   Άρθρο 7
   Η μέγιστη συνεισφορά που εγκρίνεται με τον παρόντα τίτλο για την εφαρμογή του δοκιμαστικού σχεδίου καθορίζεται σε 1 000 000 ευρώ που θα διατεθούν από τη γραμμή 17 04 01 02 του γενικού προϋπολογισμού της Ευρωπαϊκής Ένωσης για το 2012.
   
      ΤΙΤΛΟΣ IV
   
   
      Γενικές διατάξεις
   
   Άρθρο 8
   Τα προγράμματα εργασίας που αναφέρονται στους τίτλους Ι, ΙΙ και ΙΙΙ συνιστούν αποφάσεις χρηματοδότησης κατά την έννοια του άρθρου 75 του δημοσιονομικού κανονισμού.
   Άρθρο 9
   1.   Ο διατάκτης μπορεί να εγκρίνει τυχόν αλλαγές σε κάθε τίτλο οι οποίες δεν θεωρούνται ουσιώδεις κατά την έννοια του άρθρου 90 παράγραφος 4 του κανονισμού (ΕΚ, Ευρατόμ) αριθ. 2342/2002, σύμφωνα με τις αρχές της χρηστής δημοσιονομικής διαχείρισης και της αναλογικότητας.
   2.   Οι σωρευμένες μεταβολές των πιστώσεων για τις δράσεις στο πλαίσιο κάθε προγράμματος εργασίας που δεν υπερβαίνουν το 10% της μέγιστης συνεισφοράς που προβλέπεται στα άρθρα 2, 5 και 7 της παρούσας απόφασης δεν θεωρούνται ουσιώδεις κατά την έννοια του άρθρου 90 παράγραφος 4 του κανονισμού (ΕΚ, Ευρατόμ) αριθ. 2342/2002, υπό την προϋπόθεση ότι δεν επηρεάζουν σημαντικά τη φύση και το στόχο των προγραμμάτων εργασίας.
   Άρθρο 10
   Οι πιστώσεις που αναφέρονται στα άρθρα 2, 5 και 7 μπορεί επίσης να καλύπτουν τόκους υπερημερίας.
   Άρθρο 11
   Η παρούσα απόφαση απευθύνεται στους κύριους διατάκτες.
   
      Βρυξέλλες, 4 Ιουλίου 2012.
      
         
            Για την Επιτροπή
         
         John DALLI
         
            Μέλος της Επιτροπής
         
      
   
   
      (1)  ΕΕ L 248 της 16.9.2002, σ. 1.
   
      (2)  ΕΕ L 155 της 18.6.2009, σ. 30.
   
      (3)  ΕΕ L 165 της 30.4.2004, σ. 1, όπως διορθώθηκε στην ΕΕ L 191 της 28.5.2004, σ. 1.
   
      (4)  ΕΕ L 357 της 31.12.2002, σ. 1.
   
      (5)  ΕΕ C 83 της 30.3.2010, σ. 47.
   
      (6)  ΕΕ L 303 της 18.11.2009, σ. 1.
   
      (7)  COM(2012) 6 τελικό.
   
      ΠΑΡΑΡΤΗΜΑ I
      
         Απόφαση 2009/470/ΕΚ του Συμβουλίου, σχετικά με ορισμένες δαπάνες στον κτηνιατρικό τομέα, και ιδίως άρθρα 20, 23 και 27 — Πρόγραμμα εργασίας για το 2012
      
      1.   Εισαγωγή
      
      Το πρόγραμμα αυτό περιλαμβάνει 6 κύρια θέματα για το 2012. Βάσει των στόχων που προβλέπονται στην απόφαση 2009/470/ΕΚ του Συμβουλίου, της 25ης Μαΐου 2009, σχετικά με ορισμένες δαπάνες στον κτηνιατρικό τομέα, η κατανομή του προϋπολογισμού και οι κύριες ενέργειες έχουν ως εξής:
      
                  —
               
               
                  για επιχορηγήσεις με εφαρμογή από κοινού διαχείρισης (σημείο 2):
                  
                              —
                           
                           
                              Μια χρηματοδοτική συμμετοχή της Ένωσης, για την οργάνωση παγκόσμιων διασκέψεων σχετικά με την καλή διαβίωση των ζώων, τη μικροβιακή αντοχή και τους επίσημους κτηνιατρικούς φορείς, για μια περιφερειακή διάσκεψη σχετικά με την καλή διαβίωση των ζώων και για περιφερειακά σεμινάρια για νέους εκπροσώπους στον Παγκόσμιο Οργανισμό για την Υγεία των Ζώων, καθώς και κομβικά σημεία για τα κτηνιατρικά προϊόντα, την καλή διαβίωση των ζώων και την υγεία των υδρόβιων ζώων, μέχρι ένα μέγιστο ποσό ύψους 660 000 EUR
                           
                        
            
                  —
               
               
                  για δημόσιες συμβάσεις (με εφαρμογή άμεσης κεντρικής διαχείρισης) (σημείο 3):
                  
                              —
                           
                           
                              Πρόσκληση υποβολής προσφορών σχετικά με χρηματοδοτική συμμετοχή ώστε να καταστεί δυνατή η πρόσβαση διοικητικών υπαλλήλων των κρατών μελών στη βάση δεδομένων Vetlex: 150 000 EUR (σημείο 3.1).
                           
                        
                              —
                           
                           
                              Χρηματοδοτική συμμετοχή ώστε να επιτευχθεί οριζόντια επικοινωνία μεταξύ δραστηριοτήτων που αφορούν την υγεία των ζώων: 49 600 EUR (σημείο 3.2).
                           
                        
                              —
                           
                           
                              Εκδηλώσεις για την υποστήριξη της τρέχουσας πολιτικής σχετικά με την καλή διαβίωση των ζώων και τη συντήρηση των υφιστάμενων μέσων επικοινωνίας: 700 000 EUR (σημείο 3.3).
                           
                        
                              —
                           
                           
                              Δημοσιεύσεις και διάδοση πληροφοριών με σκοπό την προώθηση θεμάτων που άπτονται της υγείας των ζώων και των αρχών της στρατηγικής σχετικά με την υγεία των ζώων: 1 595 000 EUR (σημείο 3.4).
                           
                        
                              —
                           
                           
                              Εξωτερική προαξιολόγηση των προγραμμάτων εκρίζωσης/επιτήρησης για το 2013: 100 000 EUR (σημείο 3.5).
                           
                        
            2.   Δράση μέσω κοινής διαχείρισης
      
      Παγκόσμιες διασκέψεις σχετικά με την καλή διαβίωση των ζώων, τη μικροβιακή αντοχή, τους επίσημους κτηνιατρικούς φορείς και τις ασθένειες των άγριων ζώων· περιφερειακή διάσκεψη σχετικά με την καλή διαβίωση των ζώων στη Νότια Αμερική· περιφερειακά σεμινάρια για νέους εκπροσώπους στον Παγκόσμιο Οργανισμό για την Υγεία των Ζώων (ΟΙΕ), καθώς και κομβικά σημεία για τα κτηνιατρικά προϊόντα, την καλή διαβίωση των ζώων και την υγεία των υδρόβιων ζώων στην Ευρώπη.
      ΝΟΜΙΚΗ ΒΑΣΗ
      Άρθρο 23 της απόφασης 2009/470/ΕΚ του Συμβουλίου.
      ΓΡΑΜΜΗ ΤΟΥ ΠΡΟΫΠΟΛΟΓΙΣΜΟΥ
      17 04 02 01
      Η χρηματοδοτική συμμετοχή θα καλύπτεται από γραπτή συμφωνία χρηματοδοτικής συμμετοχής 2012-2013.
      ΦΟΡΕΑΣ ΥΛΟΠΟΙΗΣΗΣ
      Ο Παγκόσμιος Οργανισμός για την Υγεία των Ζώων (OIE) είναι ο διακρατικός οργανισμός που είναι αρμόδιος για τη βελτίωση της υγείας των ζώων σε παγκόσμιο επίπεδο. Για τη βελτίωση της κατάστασης της υγείας των ζώων σε παγκόσμιο επίπεδο και επομένως τη μείωση των κινδύνων από ζωικές νόσους στην ΕΕ, είναι σημαντικό όλες οι χώρες μέλη του OIE να συμμερίζονται την προσέγγιση της ΕΕ όσον αφορά την υγεία και την καλή διαβίωση των ζώων και η ΕΕ να υποστηρίζει ενεργά τις διασκέψεις και τα εκπαιδευτικά σεμινάρια που διοργανώνονται από τον OIE ώστε με την ευκαιρία αυτή να προωθείται η πολιτική της Ένωσης στον τομέα της υγείας και της καλής διαβίωσης των ζώων.
      Η Επιτροπή και ο OIE υπέγραψαν στις 7 Ιουνίου 2010 μακροπρόθεσμη συμφωνία πλαίσιο που περιλαμβάνει τις διοικητικές και οικονομικές ρυθμίσεις της συνεργασίας τους (επισυνάπτεται στο παρόν), μέσω της οποίας η «Συμφωνία χρηματοδοτικής συμμετοχής της Ευρωπαϊκής Ένωσης με έναν διεθνή οργανισμό» (η «τυποποιημένη συμφωνία χρηματοδοτικής συμμετοχής » ή «ΤΣΣ») εφαρμόζεται στα παγκόσμια, περιφερειακά ή εθνικά προγράμματα και τις ενέργειες που διαχειρίζεται ο OIE και χρηματοδοτούνται ή συγχρηματοδοτούνται από την Ευρωπαϊκή Ένωση.
      Προηγουμένως, πραγματοποιήθηκε λεπτομερής και πλήρης αξιολόγηση εκ μέρους του OIE, μέσω μιας «αξιολόγησης τεσσάρων πυλώνων», με την οποία επιβεβαιώθηκε ότι ο OIE εφαρμόζει, στις διαδικασίες λογιστικής του, λογιστικού του ελέγχου, εσωτερικού του ελέγχου και προμηθειών του, πρότυπα που προσφέρουν εγγυήσεις ισοδύναμες προς τα διεθνώς αποδεκτά πρότυπα.
      ΣΤΟΧΟΙ ΠΟΥ ΠΡΕΠΕΙ ΝΑ ΕΠΙΤΕΥΧΘΟΥΝ ΚΑΙ ΑΝΑΜΕΝΟΜΕΝΑ ΑΠΟΤΕΛΕΣΜΑΤΑ
      Να γίνει δεκτή η προσέγγιση της ΕΕ όσον αφορά την υγεία και καλή διαβίωση των ζώων από όλα τα μέλη του OIE μέσω της προώθησης της πολιτικής της Ένωσης με την ευκαιρία διασκέψεων και εκπαιδευτικών σεμιναρίων που διοργανώνονται από τον OIE. Ενδεχομένως να επιτευχθεί βελτίωση της κατάστασης όσον αφορά την υγεία των ζώων, την καλή διαβίωση των ζώων και την κτηνιατρική δημόσια υγεία σε παγκόσμιο επίπεδο και να μειωθούν οι κίνδυνοι στην ΕΕ.
      ΠΕΡΙΓΡΑΦΗ ΚΑΙ ΣΤΟΧΟΙ ΤΟΥ ΜΕΤΡΟΥ ΕΦΑΡΜΟΓΗΣ
      Μια επισκόπηση των διαφόρων ενεργειών που θα χρηματοδοτηθούν βάσει αυτού του σημείου αναφέρονται στον κατωτέρω πίνακα.
      ΕΦΑΡΜΟΓΗ
      Από κοινού διαχείριση
      ΑΝΩΤΑΤΟ ΠΟΣΟ ΤΗΣ ΧΡΗΜΑΤΟΔΟΤΙΚΗΣ ΣΥΜΜΕΤΟΧΗΣ
      660 000 EUR.
      
         Συνοπτική παρουσίαση των δραστηριοτήτων που πρόκειται να διοργανωθούν από τον ΟΙΕ κατά την περίοδο 2012-2013, όπως αναφέρεται στο σημείο 2
      
      
                  Δραστηριότητα
               
               
                  Τόπος
               
               
                  Μέγιστο ποσό σε EUR
               
               
                  Ενδεικτικές ημερομηνίες
                  (2012-2013)
               
            1.   Παγκόσμιες διασκέψεις
               
            
                  1.1.
               
               
                  3η παγκόσμια διάσκεψη του OIE για την καλή διαβίωση των ζώων: «Implementating the OIE Standards — Addressing Regional expectations» («Εφαρμογή των προτύπων OIE — εξέταση των περιφερειακών προσδοκιών)
               
               
                  Κουάλα Λουμπούρ (Μαλαισία)
               
               
                  100 000
               
               
                  6-8 Νοεμβρίου 2012
               
            
                  1.2.
               
               
                  Παγκόσμια διάσκεψη του OIE για τη συνετή χρήση των αντιμικροβιακών παραγόντων στα ζώα — διεθνής αλληλεγγύη για την καταπολέμηση της μικροβιακής αντοχής
               
               
                  Παρίσι, (Γαλλία)
               
               
                  100 000
               
               
                  13-15 Μαρτίου 2013
               
            
                  1.3.
               
               
                  Επίσημοι κτηνιατρικοί φορείς (ΕΚΦ) — προετοιμασία προγράμματος αδελφοποίησης ΕΚΦ
               
               
                  Προς επιβεβαίωση
               
               
                  80 000
               
               
                  2ο εξάμηνο του 2013
               
            2.   Περιφερειακές διασκέψεις και σεμινάρια
               
            
                  2.1.
               
               
                  Περιφερειακή διάσκεψη για τη Βόρειο και τη Νότιο Αμερική σχετικά με «το παγκόσμιο εμπόριο και τα πρότυπα για την καλή διαβίωση των ζώων (συνέχεια της διάσκεψης που έγινε το 2009 στις Βρυξέλλες)
               
               
                  Χώρα της Νοτίου Αμερικής
               
               
                  80 000
               
               
                  14-16 Οκτωβρίου 2013
               
            
                  2.2.
               
               
                  Περιφερειακό σεμινάριο για τους νέους εκπροσώπους της Ευρώπης στον ΟΙΕ.
               
               
                  Ευρωπαϊκή χώρα
               
               
                  60 000
               
               
                  19 Μαΐου 2012
               
            
                  2.3.
               
               
                  Περιφερειακό σεμινάριο για τα κομβικά σημεία ΟΙΕ της Ευρώπης για τα κτηνιατρικά προϊόντα.
               
               
                  Ευρωπαϊκή χώρα
               
               
                  80 000
               
               
                  2ο εξάμηνο του 2012
               
            
                  2.4.
               
               
                  Περιφερειακό σεμινάριο για τα κομβικά σημεία ΟΙΕ της Ευρώπης για την καλή διαβίωση των ζώων
               
               
                  Ευρωπαϊκή χώρα
               
               
                  80 000
               
               
                  1ο εξάμηνο του 2013
               
            
                  2.5.
               
               
                  Περιφερειακό σεμινάριο για τα κομβικά σημεία ΟΙΕ της Ευρώπης για την υγεία των υδρόβιων ζώων
               
               
                  Ευρωπαϊκή χώρα
               
               
                  80 000
               
               
                  1ο εξάμηνο του 2013
               
            3.   Σύναψη συμβάσεων
      
      Το συνολικό ύψος των πιστώσεων που έχουν διατεθεί από τον προϋπολογισμό για τις δημόσιες συμβάσεις του 2012 ανέρχεται σε 2 594 600 EUR.
      3.1.   Διαθεσιμότητα της Vetlex στις διοικητικές υπηρεσίες όλων των κρατών μελών
      
      ΝΟΜΙΚΗ ΒΑΣΗ
      Άρθρο 20 της απόφασης 2009/470/ΕΚ του Συμβουλίου.
      ΓΡΑΜΜΗ ΤΟΥ ΠΡΟΫΠΟΛΟΓΙΣΜΟΥ
      17 04 02 01
      ΕΝΔΕΙΚΤΙΚΟΣ ΑΡΙΘΜΟΣ ΚΑΙ ΕΙΔΟΣ ΠΡΟΒΛΕΠΟΜΕΝΩΝ ΣΥΜΒΑΣΕΩΝ
      Μια σύμβαση παροχής υπηρεσιών.
      ΑΝΤΙΚΕΙΜΕΝΟ ΤΩΝ ΠΡΟΒΛΕΠΟΜΕΝΩΝ ΣΥΜΒΑΣΕΩΝ (EAN EINAI ΔΥΝΑΤΟΝ)
      Η βάση δεδομένων Vetlex είναι μια διαλογική βάση δεδομένων η οποία καλύπτει το σύνολο της κτηνιατρικής νομοθεσίας και της οποίας τη διαχείριση ασκεί μια εξωτερική εταιρεία. Η βάση αυτή επικαιροποιείται μέσα σε διάστημα 24 ωρών από τη δημοσίευση μιας νέας νομοθετικής πράξης και περιέχει τις ενοποιημένες εκδόσεις της σχετικής νομοθεσίας.
      Η εν λόγω βάση δεδομένων ήταν προσπελάσιμη από τις υποψήφιες χώρες, τις δυνάμει υποψήφιες χώρες και τις χώρες της πρωτοβουλίας της Ευρωπαϊκής Πολιτικής Γειτονίας, βάσει σύμβασης μεταξύ μιας επιχείρησης και της Γενικής Διεύθυνσης Διεύρυνσης της Ευρωπαϊκής Επιτροπής. Δεν είναι διαθέσιμη για τα κράτη μέλη.
      Με την προβλεπόμενη συνεισφορά θα δοθεί στις διοικητικές υπηρεσίες των κρατών μελών δυνατότητα πρόσβασης στη βάση Vetlex.
      ΕΦΑΡΜΟΓΗ
      Άμεση κεντρική διαχείριση
      ΕΝΔΕΙΚΤΙΚΟ ΧΡΟΝΟΔΙΑΓΡΑΜΜΑ ΓΙΑ ΤΗΝ ΕΝΑΡΞΗ ΤΗΣ ΔΙΑΔΙΚΑΣΙΑΣ ΑΝΑΘΕΣΗΣ ΔΗΜΟΣΙΩΝ ΣΥΜΒΑΣΕΩΝ
      Τρίτο τρίμηνο του 2012.
      ΕΝΔΕΙΚΤΙΚΟ ΠΟΣΟ ΤΗΣ ΠΡΟΣΚΛΗΣΗΣ ΥΠΟΒΟΛΗΣ ΠΡΟΣΦΟΡΩΝ
      150 000 EUR.
      ΕΙΔΙΚΗ ΣΥΜΒΑΣΗ(ΚΑΤΑ ΠΕΡΙΠΤΩΣΗ)
      Δεν ισχύει
      3.2.   Χρηματοδοτική συμμετοχή ώστε να επιτευχθεί οριζόντια επικοινωνία μεταξύ δραστηριοτήτων που αφορούν την υγεία των ζώων
      
      ΝΟΜΙΚΗ ΒΑΣΗ
      Άρθρο 20 της απόφασης 2009/470/ΕΚ του Συμβουλίου.
      ΓΡΑΜΜΗ ΤΟΥ ΠΡΟΫΠΟΛΟΓΙΣΜΟΥ
      17 04 02 01
      ΕΝΔΕΙΚΤΙΚΟΣ ΑΡΙΘΜΟΣ ΚΑΙ ΕΙΔΟΣ ΠΡΟΒΛΕΠΟΜΕΝΩΝ ΣΥΜΒΑΣΕΩΝ
      Επιμέρους ειδικές συμβάσεις βάσει διαφόρων συμβάσεων — πλαισίων.
      ΑΝΤΙΚΕΙΜΕΝΟ ΤΩΝ ΠΡΟΒΛΕΠΟΜΕΝΩΝ ΣΥΜΒΑΣΕΩΝ (ΕΦΟΣΟΝ ΕΙΝΑΙ ΔΥΝΑΤΟΝ)
      Χρηματοδοτική συμμετοχή ώστε να επιτευχθεί οριζόντια επικοινωνία μεταξύ δραστηριοτήτων που αφορούν την υγεία των ζώων.
      ΕΦΑΡΜΟΓΗ
      Άμεση κεντρική διαχείριση
      ΕΝΔΕΙΚΤΙΚΟ ΧΡΟΝΟΔΙΑΓΡΑΜΜΑ ΓΙΑ ΤΗΝ ΕΝΑΡΞΗ ΤΗΣ ΔΙΑΔΙΚΑΣΙΑΣ ΑΝΑΘΕΣΗΣ ΔΗΜΟΣΙΩΝ ΣΥΜΒΑΣΕΩΝ
      Καθ’ όλη τη διάρκεια του έτους 2012.
      ΕΝΔΕΙΚΤΙΚΟ ΠΟΣΟ ΤΗΣ ΠΡΟΣΚΛΗΣΗΣ ΥΠΟΒΟΛΗΣ ΠΡΟΣΦΟΡΩΝ
      49 600 EUR.
      ΕΙΔΙΚΗ ΣΥΜΒΑΣΗ (ΚΑΤΑ ΠΕΡΙΠΤΩΣΗ)
      Πολλές συμβάσεις — πλαίσια της Γενικής Διεύθυνσης Υγεία και Προστασία των Καταναλωτών.
      3.3.   Εκδηλώσεις για την υποστήριξη της τρέχουσας πολιτικής σχετικά με την καλή διαβίωση των ζώων και τη συντήρηση των υφιστάμενων μέσων επικοινωνίας
      
      ΝΟΜΙΚΗ ΒΑΣΗ
      Άρθρα 20 και 23 της απόφασης 2009/470/ΕΚ του Συμβουλίου.
      ΓΡΑΜΜΗ ΤΟΥ ΠΡΟΫΠΟΛΟΓΙΣΜΟΥ
      17 04 02 01
      ΕΝΔΕΙΚΤΙΚΟΣ ΑΡΙΘΜΟΣ ΚΑΙ ΕΙΔΟΣ ΠΡΟΒΛΕΠΟΜΕΝΩΝ ΣΥΜΒΑΣΕΩΝ
      Έξι συμβάσεις παροχής υπηρεσιών με βάση μια σύμβαση - πλαίσιο και μια πρόσκληση υποβολής προσφορών ανοικτής διαδικασίας.
      ΑΝΤΙΚΕΙΜΕΝΟ ΤΩΝ ΠΡΟΒΛΕΠΟΜΕΝΩΝ ΣΥΜΒΑΣΕΩΝ (ΕΦΟΣΟΝ ΕΙΝΑΙ ΔΥΝΑΤΟΝ)
      
                  α)
               
               
                  Διοργάνωση ή συνδιοργάνωση τριών κατ’ ανώτατο όριο εργαστηρίων για κτηνιάτρους σχετικά με την προώθηση των προτύπων της ΕΕ για την καλή διαβίωση των ζώων με στόχο την καλύτερη εφαρμογή τους εντός της ΕΕ και την αμοιβαία κατανόηση εκτός της ΕΕ· 150 000 EUR.
               
            
                  β)
               
               
                  Εκδηλώσεις για τη διάδοση σε τοπικό/περιφερειακό επίπεδο των αφιερωμένων στην καλή διαβίωση των ζώων δικτυακών τόπων «Αγρόκτημα» («Farmland») και εργαλειοθήκη των δασκάλων· 100 000 EUR.
               
            
                  γ)
               
               
                  Δημοσιεύσεις σχετικά με την καλή διαβίωση των ζώων (ενημερωτικό δελτίο για την καλή διαβίωση των ζώων, φυλλάδια σχετικά με την καλή διαβίωση των ζώων, δημοσιεύσεις/υλικά για εκδηλώσεις κ.λπ.)· 50 000 EUR.
               
            
                  δ)
               
               
                  Μελέτη σχετικά με τη δυνατότητα πληροφόρησης των καταναλωτών για την αναισθητοποίηση των ζώων· 200 000 EUR.
               
            
                  ε)
               
               
                  Επικοινωνιακές ενέργειες σχετικά με τα ζώα εργασίας· 50 000 EUR.
               
            
                  στ)
               
               
                  Μελέτη σχετικά με δραστηριότητες εκπαίδευσης και πληροφόρησης για την καλή διαβίωση των ζώων — Η εν λόγω μελέτη αποτελεί συνέχεια της ανακοίνωσης σχετικά με τη στρατηγική της Ευρωπαϊκής Ένωσης για την προστασία και την καλή διαβίωση των ζώων 2012-2015 [COM(2012) 6 τελικό] και θα επιδιώξει την καθιέρωση της ανάγκης για δραστηριότητες εκπαίδευσης και πληροφόρησης προς το ευρύ κοινό και τους καταναλωτές και τις πιθανές ενέργειες που θα μπορούσαν να απορρέουν από αυτήν: 150 000 EUR.
               
            ΕΦΑΡΜΟΓΗ
      Άμεση κεντρική διαχείριση
      ΕΝΔΕΙΚΤΙΚΟ ΧΡΟΝΟΔΙΑΓΡΑΜΜΑ ΓΙΑ ΤΗΝ ΕΝΑΡΞΗ ΤΗΣ ΔΙΑΔΙΚΑΣΙΑΣ ΑΝΑΘΕΣΗΣ ΔΗΜΟΣΙΩΝ ΣΥΜΒΑΣΕΩΝ
      Από το δεύτερο έως το τρίτο τρίμηνο του 2012.
      ΕΝΔΕΙΚΤΙΚΟ ΠΟΣΟ ΤΗΣ ΠΡΟΣΚΛΗΣΗΣ ΥΠΟΒΟΛΗΣ ΠΡΟΣΦΟΡΩΝ
      700 000 EUR.
      ΕΙΔΙΚΗ ΣΥΜΒΑΣΗ (ΚΑΤΑ ΠΕΡΙΠΤΩΣΗ)
      Σύναψη πέντε ειδικών συμβάσεων παροχής υπηρεσιών κατ’ ανώτατο όριο βάσει της σύμβασης — πλαισίου SANCO/2009/A1/005 τμήμα 1 και τμήμα 2.
      Σύναψη μίας ειδικής σύμβασης παροχής υπηρεσιών βάσει της σύμβασης — πλαισίου SANCO/2009/B1/010.
      Η μελέτη που αναφέρεται στο σημείο στ) θα προκηρυχθεί με πρόσκληση υποβολής προσφορών ανοικτής διαδικασίας.
      3.4.   Δημοσιεύσεις και διάδοση πληροφοριών με σκοπό την προώθηση θεμάτων που άπτονται της υγείας των ζώων και των αρχών της στρατηγικής σχετικά με την υγεία των ζώων
      
      ΝΟΜΙΚΗ ΒΑΣΗ
      Άρθρο 20 της απόφασης 2009/470/ΕΚ του Συμβουλίου.
      ΓΡΑΜΜΗ ΤΟΥ ΠΡΟΫΠΟΛΟΓΙΣΜΟΥ
      17 04 02 01
      ΕΝΔΕΙΚΤΙΚΟΣ ΑΡΙΘΜΟΣ ΚΑΙ ΕΙΔΟΣ ΠΡΟΒΛΕΠΟΜΕΝΩΝ ΣΥΜΒΑΣΕΩΝ
      Σύναψη τουλάχιστον 10 ειδικών συμβάσεων παροχής υπηρεσιών βάσει σύμβασης — πλαισίου.
      ΑΝΤΙΚΕΙΜΕΝΟ ΤΩΝ ΠΡΟΒΛΕΠΟΜΕΝΩΝ ΣΥΜΒΑΣΕΩΝ (ΕΦΟΣΟΝ ΕΙΝΑΙ ΔΥΝΑΤΟΝ)
      
                  α)
               
               
                  προκειμένου να αυξηθεί η επίγνωση σχετικά με τις εργασίες της Ευρωπαϊκής Επιτροπής και του κτηνιατρικού κλάδου, διοργάνωση μιας σημαντικής διάσκεψης στις Βρυξέλλες με θέμα «Economics of Animal Health» (Οικονομικές πτυχές της υγείας των ζώων) (100 000 EUR) και ενός σεμιναρίου για σπουδαστές (75 000 EUR).
               
            
                  β)
               
               
                  μεγαλύτερη προβολή του ρόλου της Ευρωπαϊκής Επιτροπής στον τομέα της υγείας των ζώων, της καλής διαβίωσης των ζώων και της ασφάλειας των τροφίμων με τη διοργάνωση τριών σημαντικών εκδηλώσεων (525 000 EUR) και δύο μικρότερων εκδηλώσεων (250 000 EUR) και με την τεχνική υποστήριξη για τις εκδηλώσεις αυτές (200 000 EUR): Roskilde Dyrskue, 8-10 Ιουνίου 2012· Salone del Gusto, 25-29 Οκτωβρίου 2012· Good Food Show, 28 Νοεμβρίου-2 Δεκεμβρίου 2012 International Green Week, 18-27 Ιανουαρίου 2013· Salon International de l'Agriculture, 23 Φεβρουαρίου-3 Μαρτίου 2013. Η συμμετοχή σ’ αυτές τις εκδηλώσεις θα επιτρέψει σε 2 εκατομμύρια πολιτών περίπου να γνωρίσουν την προστιθέμενη αξία και τα οφέλη που προκύπτουν από την πολιτική μας για την καθημερινή τους ζωή.
               
            
                  γ)
               
               
                  προβολή του οφέλους που προκύπτει από το σύγχρονο κανονιστικό πλαίσιο για την υγεία των ζώων στην ΕΕ μέσω εταιρικής σχέσης με το Euronews (270 000 EUR). Το προβλεπόμενο ποσό αφορά την παραγωγή πληροφοριακής ταινίας βίντεο 90 δευτερολέπτων, η οποία στη συνέχεια θα μεταδοθεί από το Euronews και θα αφορά τη σημασία της εν λόγω νομοθεσίας για την ασφάλεια της τροφικής αλυσίδας, τη βιωσιμότητα των πόρων μας, καθώς και την ανάπτυξη του πλέον σημαντικού ευρωπαϊκού οικονομικού τομέα: της γεωργίας.
               
            
                  δ)
               
               
                  δημοσιεύσεις και ενημερωτικό υλικό για την υγεία των ζώων καθώς και επικαιροποίηση του δικτυακού τόπου (175 000 EUR). Οι εν λόγω δημοσιεύσεις και ενημερωτικό υλικό θα συμβάλουν στην ενίσχυση των μηνυμάτων μας σχετικά με τα οφέλη από την υγεία των ζώων για τους πολίτες (καθώς αυτά συνδέονται με την ασφάλεια των τροφίμων, την υγεία του ανθρώπου και την οικονομία) και στην υποστήριξη των ενεργειών για την προώθηση των εν λόγω μηνυμάτων σε τοπικό επίπεδο.
               
            ΕΦΑΡΜΟΓΗ
      Άμεση κεντρική διαχείριση
      ΕΝΔΕΙΚΤΙΚΟ ΧΡΟΝΟΔΙΑΓΡΑΜΜΑ ΓΙΑ ΤΗΝ ΕΝΑΡΞΗ ΤΗΣ ΔΙΑΔΙΚΑΣΙΑΣ ΑΝΑΘΕΣΗΣ ΔΗΜΟΣΙΩΝ ΣΥΜΒΑΣΕΩΝ
      Καθ’ όλη τη διάρκεια του 2012.
      ΕΝΔΕΙΚΤΙΚΟ ΠΟΣΟ ΤΗΣ ΠΡΟΣΚΛΗΣΗΣ ΥΠΟΒΟΛΗΣ ΠΡΟΣΦΟΡΩΝ
      1 595 000 EUR.
      Ειδική σύμβαση (κατά περίπτωση)
      Σύναψη +/– 10 ειδικών συμβάσεων παροχής υπηρεσιών βάσει της σύμβασης — πλαισίου SANCO/2009/A1/005.
      3.5.   Εξωτερική προαξιολόγηση των προγραμμάτων εκρίζωσης/επιτήρησης για το 2013
      
      ΝΟΜΙΚΗ ΒΑΣΗ
      Άρθρο 27 της απόφασης 2009/470/ΕΚ του Συμβουλίου.
      ΓΡΑΜΜΗ ΤΟΥ ΠΡΟΫΠΟΛΟΓΙΣΜΟΥ
      17 04 02 01
      ΕΝΔΕΙΚΤΙΚΟΣ ΑΡΙΘΜΟΣ ΚΑΙ ΕΙΔΟΣ ΠΡΟΒΛΕΠΟΜΕΝΩΝ ΣΥΜΒΑΣΕΩΝ
      Σύναψη τουλάχιστον 20 ειδικών συμβάσεων παροχής υπηρεσιών.
      ΑΝΤΙΚΕΙΜΕΝΟ ΤΩΝ ΠΡΟΒΛΕΠΟΜΕΝΩΝ ΣΥΜΒΑΣΕΩΝ (ΕΦΟΣΟΝ ΕΙΝΑΙ ΔΥΝΑΤΟΝ)
      Σύμφωνα με το εν λόγω άρθρο 27 της απόφασης 2009/470/ΕΚ του Συμβουλίου, η Επιτροπή θα αξιολογήσει τα προγράμματα που υποβάλλονται για το 2013. Μπορούν να υποβληθούν προγράμματα για ένδεκα ασθένειες. Σκοπός είναι να πραγματοποιηθεί προαξιολόγηση των εν λόγω προγραμμάτων από δύο εξωτερικούς τεχνικούς βοηθούς ανά ασθένεια.
      ΕΦΑΡΜΟΓΗ
      Άμεση κεντρική διαχείριση
      ΕΝΔΕΙΚΤΙΚΟ ΧΡΟΝΟΔΙΑΓΡΑΜΜΑ ΓΙΑ ΤΗΝ ΕΝΑΡΞΗ ΤΗΣ ΔΙΑΔΙΚΑΣΙΑΣ ΑΝΑΘΕΣΗΣ ΔΗΜΟΣΙΩΝ ΣΥΜΒΑΣΕΩΝ
      Μάιος-Ιούλιος 2012.
      ΕΝΔΕΙΚΤΙΚΟ ΠΟΣΟ ΤΗΣ ΠΡΟΣΚΛΗΣΗΣ ΥΠΟΒΟΛΗΣ ΠΡΟΣΦΟΡΩΝ
      100 000 EUR.
      ΕΙΔΙΚΗ ΣΥΜΒΑΣΗ (ΚΑΤΑ ΠΕΡΙΠΤΩΣΗ)
      Σύναψη 20 ειδικών συμβάσεων παροχής υπηρεσιών.
   
   
      ΠΑΡΑΡΤΗΜΑ II
      
         Πρόγραμμα εργασίας για το 2012 — Κανονισμός (ΕΚ) αριθ. 882/2004
      
      1.   Εισαγωγή
      
      Το παρόν πρόγραμμα περιλαμβάνει τρία μέτρα εφαρμογής για το έτος 2012. Με βάση το άρθρο 66 παράγραφος 1 στοιχείο γ) του κανονισμού (ΕΚ) αριθ. 882/2004 σχετικά με τη χρηματοδότηση εκ μέρους της Ένωσης μέτρων που απαιτούνται για την εξασφάλιση της εφαρμογής του εν λόγω κανονισμού, η κατανομή του προϋπολογισμού και οι κύριες ενέργειες είναι οι εξής:
      Για τις δημόσιες συμβάσεις:
      
                  —
               
               
                  Μελέτη για να διερευνηθεί ο αντίκτυπος των ενδεχόμενων διατάξεων σχετικά με υλικά που έρχονται σε επαφή με τα τρόφιμα με σκοπό να βελτιωθεί η εκτελεστότητά τους: 125 000 EUR (σημείο 2.1).
               
            
                  —
               
               
                  Συμβολή στην οριζόντια επικοινωνία σχετικά με τον έλεγχο των τροφίμων και των ζωοτροφών: 52 650 EUR (σημείο 2.2).
               
            
                  —
               
               
                  Μελέτη εφικτότητας σχετικά με τον εντοπισμό, τον ποσοτικό προσδιορισμό και την αξιολόγηση των κινδύνων από την παραγωγή έως την κατανάλωση: 100 000 EUR (σημείο 2.3).
               
            2.   Σύναψη συμβάσεων
      
      Το συνολικό ύψος των πιστώσεων που έχουν διατεθεί από τον προϋπολογισμό για τις δημόσιες συμβάσεις του 2012 ανέρχεται σε 277 650 EUR.
      2.1.   Μελέτη για να διερευνηθεί ο αντίκτυπος των ενδεχόμενων διατάξεων σχετικά με υλικά που έρχονται σε επαφή με τα τρόφιμα με σκοπό να βελτιωθεί η εκτελεστότητά τους
      
      ΝΟΜΙΚΗ ΒΑΣΗ
      Κανονισμός (ΕΚ) αριθ. 882/2004 άρθρο 66 παράγραφος 1 στοιχείο γ).
      ΓΡΑΜΜΗ ΤΟΥ ΠΡΟΫΠΟΛΟΓΙΣΜΟΥ
      17 04 07 01
      ΕΝΔΕΙΚΤΙΚΟΣ ΑΡΙΘΜΟΣ ΚΑΙ ΕΙΔΟΣ ΠΡΟΒΛΕΠΟΜΕΝΩΝ ΣΥΜΒΑΣΕΩΝ
      Μία σύμβαση.
      ΑΝΤΙΚΕΙΜΕΝΟ ΤΩΝ ΠΡΟΒΛΕΠΟΜΕΝΩΝ ΣΥΜΒΑΣΕΩΝ (ΕΦΟΣΟΝ ΕΙΝΑΙ ΔΥΝΑΤΟΝ)
      Μελέτη για να διερευνηθεί ο αντίκτυπος των ενδεχόμενων διατάξεων σχετικά με υλικά που έρχονται σε επαφή με τα τρόφιμα με σκοπό να βελτιωθεί η εκτελεστότητα των υφιστάμενων γενικών απαιτήσεων ασφαλείας.
      ΕΦΑΡΜΟΓΗ
      Άμεση κεντρική διαχείριση
      ΕΝΔΕΙΚΤΙΚΟ ΧΡΟΝΟΔΙΑΓΡΑΜΜΑ ΓΙΑ ΤΗΝ ΕΝΑΡΞΗ ΤΗΣ ΔΙΑΔΙΚΑΣΙΑΣ ΑΝΑΘΕΣΗΣ ΔΗΜΟΣΙΩΝ ΣΥΜΒΑΣΕΩΝ
      Επιστολή πρόσκλησης με συγγραφή υποχρεώσεων προς αποστολή έως το Σεπτέμβριο του 2012· υπογραφή της σύμβασης τον Νοέμβριο του 2012.
      ΕΝΔΕΙΚΤΙΚΟ ΠΟΣΟ ΤΗΣ ΠΡΟΣΚΛΗΣΗΣ ΥΠΟΒΟΛΗΣ ΠΡΟΣΦΟΡΩΝ
      125 000 EUR
      ΕΙΔΙΚΗ ΣΥΜΒΑΣΗ
      Σύμβαση — πλαίσιο για την παροχή υπηρεσιών αξιολόγησης, εκτίμησης αντικτύπου και συναφών υπηρεσιών SANCO/2009/A1/005.
      2.2.   Συμβολή στην οριζόντια επικοινωνία σχετικά με τον έλεγχο των τροφίμων και των ζωοτροφών, ιδίως για την επικαιροποίηση των σχετικών τμημάτων των δικτυακών τόπων, καθώς και το σχεδιασμό και την παραγωγή οπτικοακουστικού και έντυπου υλικού
      
      ΝΟΜΙΚΗ ΒΑΣΗ
      Άρθρο 66 παράγραφος 1 στοιχείο γ) του κανονισμού (ΕΚ) αριθ. 882/2004.
      ΓΡΑΜΜΗ ΤΟΥ ΠΡΟΫΠΟΛΟΓΙΣΜΟΥ
      17 04 07 01
      ΕΝΔΕΙΚΤΙΚΟΣ ΑΡΙΘΜΟΣ ΚΑΙ ΕΙΔΟΣ ΠΡΟΒΛΕΠΟΜΕΝΩΝ ΣΥΜΒΑΣΕΩΝ
      Ξεχωριστή σύμβαση παροχής υπηρεσιών βάσει διαφόρων συμβάσεων- πλαισίων.
      ΑΝΤΙΚΕΙΜΕΝΟ ΤΩΝ ΠΡΟΒΛΕΠΟΜΕΝΩΝ ΣΥΜΒΑΣΕΩΝ (ΕΦΟΣΟΝ ΕΙΝΑΙ ΔΥΝΑΤΟΝ)
      Συμβολή στην οριζόντια επικοινωνία σχετικά με τον έλεγχο των τροφίμων και των ζωοτροφών, ιδίως για την επικαιροποίηση των σχετικών τμημάτων των δικτυακών τόπων, καθώς και το σχεδιασμό και την παραγωγή οπτικοακουστικού και έντυπου υλικού.
      ΕΦΑΡΜΟΓΗ
      Άμεση κεντρική διαχείριση
      ΕΝΔΕΙΚΤΙΚΟ ΧΡΟΝΟΔΙΑΓΡΑΜΜΑ ΓΙΑ ΤΗΝ ΕΝΑΡΞΗ ΤΗΣ ΔΙΑΔΙΚΑΣΙΑΣ ΑΝΑΘΕΣΗΣ ΔΗΜΟΣΙΩΝ ΣΥΜΒΑΣΕΩΝ
      Καθ’ όλη τη διάρκεια του έτους 2012.
      ΕΝΔΕΙΚΤΙΚΟ ΠΟΣΟ ΤΗΣ ΠΡΟΣΚΛΗΣΗΣ ΥΠΟΒΟΛΗΣ ΠΡΟΣΦΟΡΩΝ
      52 650 EUR
      ΕΙΔΙΚΗ ΣΥΜΒΑΣΗ
      Διάφορες συμβάσεις — πλαίσια.
      2.3.   Μελέτη εφικτότητας σχετικά με τον εντοπισμό, τον ποσοτικό προσδιορισμό και την αξιολόγηση των κινδύνων από την παραγωγή έως την κατανάλωση
      
      ΝΟΜΙΚΗ ΒΑΣΗ
      Άρθρο 66 παράγραφος 1 στοιχείο γ) του κανονισμού (ΕΚ) αριθ. 882/2004.
      ΓΡΑΜΜΗ ΤΟΥ ΠΡΟΫΠΟΛΟΓΙΣΜΟΥ
      17 04 07 01
      ΕΝΔΕΙΚΤΙΚΟΣ ΑΡΙΘΜΟΣ ΚΑΙ ΕΙΔΟΣ ΠΡΟΒΛΕΠΟΜΕΝΩΝ ΣΥΜΒΑΣΕΩΝ
      Μία σύμβαση.
      ΑΝΤΙΚΕΙΜΕΝΟ ΤΩΝ ΠΡΟΒΛΕΠΟΜΕΝΩΝ ΣΥΜΒΑΣΕΩΝ ΕΦΟΣΟΝ ΕΙΝΑΙ ΔΥΝΑΤΟΝ)
      Μελέτη για τον εντοπισμό και τον ποσοτικό προσδιορισμό των κινδύνων, ειδικότερα των οικονομικών κινδύνων και των κινδύνων της αγοράς, των περιβαλλοντικών κινδύνων και των κινδύνων για την υγεία και την καλή διαβίωση των ζώων από την παραγωγή έως την κατανάλωση· ανάπτυξη και αξιολόγηση υποθετικών εξελίξεων μελλοντικών προκλήσεων· καθορισμός πολιτικών για την αντιμετώπισή τους.
      ΕΝΔΕΙΚΤΙΚΟ ΧΡΟΝΟΔΙΑΓΡΑΜΜΑ ΓΙΑ ΤΗΝ ΕΝΑΡΞΗ ΤΗΣ ΔΙΑΔΙΚΑΣΙΑΣ ΑΝΑΘΕΣΗΣ ΔΗΜΟΣΙΩΝ ΣΥΜΒΑΣΕΩΝ
      Στη διάρκεια του τρίτου τριμήνου του 2012.
      ΕΝΔΕΙΚΤΙΚΟ ΠΟΣΟ ΤΗΣ ΠΡΟΣΚΛΗΣΗΣ ΥΠΟΒΟΛΗΣ ΠΡΟΣΦΟΡΩΝ
      100 000 EUR
      ΕΙΔΙΚΗ ΣΥΜΒΑΣΗ
      Σύναψη μίας σύμβασης παροχής υπηρεσιών βάσει της σύμβασης - πλαισίου SANCO/2009/A1/005/τμήμα 2.
   
   
      ΠΑΡΑΡΤΗΜΑ III
      
         Δοκιμαστικό σχέδιο σχετικά με ένα συντονισμένο ευρωπαϊκό δίκτυο για την καλή διαβίωση των ζώων
      
      
         Εισαγωγή
      
      Το εν λόγω δοκιμαστικό σχέδιο περιέχει ένα μέτρο εφαρμογής για το 2012.
      Με βάση τους στόχους που καθορίζονται στο δοκιμαστικό σχέδιο, το κονδύλι του προϋπολογισμού διατίθεται ως επιχορήγηση για τη σύσταση και τη λειτουργία ενός συντονισμένου ευρωπαϊκού δικτύου για την καλή διαβίωση των ζώων (πρόκειται να υλοποιηθεί μέσω άμεσης κεντρικής διαχείρισης) και ορίζεται σε: 1 000 000 EUR.
      
         Επιχορήγηση για τη σύσταση και τη λειτουργία ενός συντονισμένου ευρωπαϊκού δικτύου για την καλή διαβίωση των ζώων
      
      ΝΟΜΙΚΗ ΒΑΣΗ
      
         Δοκιμαστικό σχέδιο κατά την έννοια του άρθρου 49 παράγραφος 6 στοιχείο α) του κανονισμού (ΕΚ, Ευρατόμ) αριθ. 1605/2002.
      
      ΓΡΑΜΜΗ ΤΟΥ ΠΡΟΫΠΟΛΟΓΙΣΜΟΥ
      17 04 01 02
      ΠΡΟΤΕΡΑΙΟΤΗΤΕΣ ΤΟΥ ΕΤΟΥΣ, ΣΤΟΧΟΙ ΠΟΥ ΠΡΕΠΕΙ ΝΑ ΕΠΙΤΕΥΧΘΟΥΝ ΚΑΙ ΑΝΑΜΕΝΟΜΕΝΑ ΑΠΟΤΕΛΕΣΜΑΤΑ
      Η εν λόγω δράση προορίζεται να καλύψει σύσταση ενός συντονισμένου ευρωπαϊκού δικτύου για την καλή διαβίωση των ζώων, όπως προβλέπεται στο ψήφισμα του Ευρωπαϊκού Κοινοβουλίου σχετικά με την αξιολόγηση και την εκτίμηση του σχεδίου δράσης για την καλή διαβίωση των ζώων για την περίοδο 2006-2010 (PE 430.922 v02-00, A7-0053/2010). Το δίκτυο θα πρέπει να εκτελεί τα καθήκοντα που προβλέπονται στην ανακοίνωση της Επιτροπής, της 28ης Οκτωβρίου 2009, σχετικά με τις επιλογές για την επισήμανση της καλής μεταχείρισης των ζώων και τη δημιουργία ενός ευρωπαϊκού δικτύου κέντρων αναφοράς για την προστασία και την καλή μεταχείριση των ζώων [COM(2009) 0584].
      ΠΕΡΙΓΡΑΦΗ ΚΑΙ ΣΤΟΧΟΙ ΤΟΥ ΜΕΤΡΟΥ ΕΦΑΡΜΟΓΗΣ
      Στόχος 1— Σύσταση ενός δικτύου τεχνικών, επιστημονικών και εκπαιδευτικών (επαγγελματικής εκπαίδευσης) πόρων για την καλή διαβίωση των ζώων, ανεξάρτητου από ειδικά συμφέροντα, στο οποίο να αντικατοπτρίζεται η γεωγραφική και η πολιτιστική πολυμορφία της Ένωσης.
      Στόχος 2— Συλλογή και ανάλυση των υφισταμένων δεδομένων, με βάση συγκεκριμένα παραδείγματα της νομοθεσίας της ΕΕ και σύμφωνα με μεθοδολογία που έχει καθοριστεί επιστημονικά, με σκοπό τον προσδιορισμό της κατάστασης εφαρμογής της νομοθεσίας σε διάφορα μέρη της ΕΕ για τη συγκριτική αξιολόγηση της αποτελεσματικότητας των προβλεπομένων δράσεων.
      Στόχος 3— Ανάπτυξη και εφαρμογή, χρησιμοποιώντας συγκεκριμένα παραδείγματα της νομοθεσίας της ΕΕ, στρατηγικών βασισμένων στη μεταφορά γνώσεων στις αρμόδιες αρχές και τα ενδιαφερόμενα μέρη, με σκοπό τη βελτίωση του επιπέδου εφαρμογής της νομοθεσίας.
      Στόχος 4— Παρακολούθηση, υποβολή εκθέσεων και ανάλυση των αποτελεσμάτων των διαφόρων στρατηγικών γνώσης που υλοποιούνται με το δοκιμαστικό σχέδιο και παροχή συστάσεων σχετικά με την εφικτότητα και τις πιθανές συνθήκες υπό τις οποίες η Ένωση θα μπορούσε να υποστηρίξει ένα δίκτυο κέντρων αναφοράς για την καλή διαβίωση των ζώων.
      ΕΦΑΡΜΟΓΗ
      Η εφαρμογή πρέπει να διεξαχθεί στο πλαίσιο κεντρικής άμεσης διαχείρισης.
      ΧΡΟΝΟΔΙΑΓΡΑΜΜΑ ΚΑΙ ΕΝΔΕΙΚΤΙΚΟ ΠΟΣΟ ΤΗΣ (ΤΩΝ) ΠΡΟΣΚΛΗΣΗΣ (-ΕΩΝ) ΥΠΟΒΟΛΗΣ ΠΡΟΤΑΣΕΩΝ ΜΕ ΑΠΕΥΘΕΙΑΣ ΑΝΑΘΕΣΗ
      Μια ενιαία πρόσκληση υποβολής προτάσεων ύψους 1 000 000 θα δημοσιευθεί στο δεύτερο τρίμηνο του 2012.
      Το δοκιμαστικό σχέδιο θα υλοποιηθεί εντός 12 μηνών από την ημερομηνία υπογραφής της συμφωνίας επιχορήγησης.
      ΑΝΩΤΑΤΟ ΠΙΘΑΝΟ ΠΟΣΟΣΤΟ ΣΥΓΧΡΗΜΑΤΟΔΟΤΗΣΗΣ
      Η ανώτατη συγχρηματοδότηση των επιλέξιμων δαπανών της δράσης θα διαφέρει ανάλογα με το κράτος μέλος στο οποίο είναι εγκατεστημένοι οι δικαιούχοι:
      
                  —
               
               
                  Για τους δικαιούχους που είναι εγγεγραμμένοι σε κράτη μέλη με κατά κεφαλήν ΑΕγχΠ σε πρότυπη αγοραστική δύναμη (ΠΑΔ) όχι περισσότερο από 50 % του κατά κεφαλήν ΑΕγχΠ της ΕΕ για το 2010, το μέγιστο ποσοστό συγχρηματοδότησης θα είναι 85 % (Βουλγαρία, Ρουμανία).
               
            
                  —
               
               
                  Για τους δικαιούχους που είναι εγγεγραμμένοι σε κράτη μέλη με κατά κεφαλήν ΑΕγχΠ σε πρότυπη αγοραστική δύναμη (ΠΑΔ) περισσότερο από 50 % αλλά όχι περισσότερο από το 100 % του κατά κεφαλήν ΑΕγχΠ της ΕΕ για το 2010, το μέγιστο ποσοστό συγχρηματοδότησης θα είναι 75 % (Τσεχική Δημοκρατία, Εσθονία, Ελλάδα, Κύπρος, Ουγγαρία, Μάλτα, Πολωνία, Πορτογαλία, Σλοβενία και Σλοβακία).
               
            Για τους λοιπούς δικαιούχους της ΕΕ, το μέγιστο ποσοστό συγχρηματοδότησης θα είναι 50 %.
      ΚΥΡΙΑ ΚΡΙΤΗΡΙΑ ΕΠΙΛΟΓΗΣ ΚΑΙ ΑΝΑΘΕΣΗΣ
      
         Βασικά κριτήρια επιλογής:
      Ο αιτών πρέπει να διαθέτει σταθερές και επαρκείς πηγές χρηματοδότησης, ούτως ώστε να είναι ικανός να διατηρήσει τη δραστηριότητά του καθ' όλη τη διάρκεια υλοποίησης του επιχορηγούμενου σχεδίου και να συμμετάσχει στη χρηματοδότησή του.
      Ο αιτών οφείλει να διαθέτει τις ικανότητες και τα επαγγελματικά προσόντα που απαιτούνται για να φέρει εις πέρας την προτεινόμενη δράση. Πρέπει να υποβάλει αποδεικτικά στοιχεία των γνώσεων και της εμπειρίας του στους σχετικούς τομείς και ιδίως στην εφαρμοσμένη έρευνα ή/και στην επαγγελματική κατάρτιση για την καλή διαβίωση των ζώων.
      
         Βασικά κριτήρια ανάθεσης:
      
      
                  —
               
               
                  Οικονομική ευρωστία της προσέγγισης (15 %)
               
            
                  —
               
               
                  Οργάνωση της εργασίας και της συμμετοχής των ενδιαφερομένων μερών (25 %)
               
            
                  —
               
               
                  Συμφέρον του έργου σε ευρωπαϊκό επίπεδο και πολλαπλασιαστικό αποτέλεσμα (30 %)
               
            
                  —
               
               
                  Σχέση κόστους και αποτελεσματικότητας του σχεδίου (30 %).
               
            ΜΟΡΦΗ ΤΗΣ ΝΟΜΙΚΗΣ ΔΕΣΜΕΥΣΗΣ
      Γραπτή συμφωνία